
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2832 

22 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία χορήγησης μείωσης του Ενιαίου Φόρου 
Ιδιοκτησίας Ακινήτων (ΕΝ.Φ.Ι.Α.) έτους 2014 σε φυ¬ 
σικά πρόσωπα για κύριους χώρους κενών και μη 
ηλεκτροδοτούμενων κατοικιών και επαγγελματι¬ 
κών στεγών. 1 

Διαδικασία χορήγησης εκπτώσεων επί του Ενιαίου 
Φόρου Ιδιοκτησίας Ακινήτων (ΕΝ.Φ.Ι.Α.) σε φυσι¬ 
κά πρόσωπα, έτους 2014. 2 


ΑΠΟΦΑΣΕΙ Σ 

Αριθμ. ΠΟΑ. 1232 (1) 


Διαδικασία χορήγησης μείωσης του Ενιαίου Φόρου Ιδι¬ 
οκτησίας Ακινήτων (ΕΝ.Φ.Ι.Α.) έτους 2014 σε φυσικά 
πρόσωπα για κύριους χώρους κενών και μη ηλεκτρο¬ 
δοτούμενων κατοικιών και επαγγελματικών στεγών. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τιςδιατάξεις των άρθρων1έως10και13τουΝ. 4223/2013 
(ΦΕΚ 287 Α'), περί Ενιαίου Φόρου Ιδιοκτησίας Ακινήτων 
(ΕΝ.Φ.Ι.Α.) και ειδικότερα τις διατάξεις της παραγράφου 
5 του άρθρου 3. 

2. Τις διατάξεις του Ν. 4174/2013 (ΦΕΚ 170 Α') και ειδι¬ 
κότερα των άρθρων 4, 5,19, 23, 32, 34, 37 και 63. 

3. Τις διατάξεις του Ν. 2238/1994 (ΦΕΚ 151 Α'). 

4. Τις διατάξεις της υποπαραγράφου Ε2 της παραγρά¬ 
φου Ε του πρώτου άρθρου του Ν. 4093/2012 (ΦΕΚ 222 Α'), 
όπως ισχύει, περί σύστασης θέσης Γενικού Γραμματέα 
Δημοσίων Εσόδων. 

5. Την πράξη 20/25-6-2014 του Υπουργικού Συμβουλίου 
(ΦΕΚ 360 ΥΟΔΔ), περί επιλογής και διορισμού Γ ενικού 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών. 

6. Την ΠΟΑ 1209/2014 (ΦΕΚ 2505 Β') απόφαση του 
Γενικού Γραμματέα Δημοσίων Εσόδων «Εκκαθάριση 
ΕΝ.Φ.Ι.Α. έτους 2014». 

7. Το γεγονός ότι με την παρούσα απόφαση δεν προκα- 
λείται δαπάνη στον Κρατικό Προϋπολογισμό, αποφασίζουμε: 

1. Η χορήγηση μείωσης του ΕΝ.Φ.Ι.Α. σε φυσικά πρό¬ 
σωπα, σύμφωνα με τις διατάξεις της παραγράφου 5 του 


άρθρου 3 του Ν. 4223/2013, πραγματοποιείται κεντρικά 
από τη Διεύθυνση Ηλεκτρονικής Διακυβέρνησης (Δ.Η- 
ΛΕ.Δ.) του Υπουργείου Οικονομικών, σε δύο εκκαθαρίσεις, 
τους μήνες Οκτώβριο και Δεκέμβριο του έτους 2014. 

Στην περίπτωση στην οποία, κατά την εκκαθάριση του 
Δεκεμβρίου 2014, διαπιστωθεί ότι ο φορολογούμενος δεν 
δικαιούται τη χορηγηθείσα μείωση, λόγω της υποβολής 
ή της εκκαθάρισης φορολογικών δηλώσεων στο χρονικό 
διάστημα που μεσολάβησε από την πρώτη μέχρι τη νέα 
εκκαθάριση, με αποτέλεσμα να μην πληρούνται οι προ¬ 
ϋποθέσεις, αυτή αίρεται με αιτιολογημένη απόφαση της 
Φορολογικής Διοίκησης, σύμφωνα με το συνημμένο στο 
παράρτημα υπόδειγμα, και εκδίδεται νέα πράξη διοικητι¬ 
κού προσδιορισμού του φόρου, ο οποίος καταβάλλεται 
σε ισόποσες δόσεις μέχρι και την 27/2/2015. 

2. Οι παροχές ηλεκτρικού ρεύματος, οι οποίες δεν 
ήταν ενεργές καθ’ όλη τη διάρκεια του έτους 2013, λαμ- 
βάνονται από τα αρχεία του ΔΕΔΔΗΕ ανά περιφέρεια. 
Οι αριθμοί των παροχών του αρχείου του ΔΕΔΔΗΕ 
διασταυρώνονται με τους αριθμούς παροχής ηλεκτρικού 
ρεύματος οι οποίοι αναγράφονται στις εμπρόθεσμες 
δηλώσεις στοιχείων ακινήτων (έντυπα Ε9) έτους 2014 
και στις αναλυτικές καταστάσεις μισθωμάτων ακινήτων 
(έντυπα Ε2) οικονομικού έτους 2014. 

3. Η πληροφορία του κενού ακινήτου, καθ’ όλη τη διάρκεια 
του προηγούμενου έτους, λαμβάνεται από τις αναλυτικές 
καταστάσεις μισθωμάτων ακινήτων οικονομικού έτους 2014, 
οι οποίες έχουν υποβληθεί μέχρι και τη δεύτερη εκκαθάρι¬ 
ση σύμφωνα με την παράγραφο 1 της παρούσας, από τους 
ιδιοκτήτες οι οποίοι έχουν το εμπράγματο δικαίωμα της 
πλήρους κυριότητας ή επικαρπίας σε ακίνητα. 

4. Ο φορολογούμενος πρέπει να είναι φορολογικός 
κάτοικος Ελλάδας την 1η Ιανουάριου 2014. 

5. Για την εκκαθάριση του ΕΝ.Φ.Ι.Α. και τη χορήγηση μεί¬ 
ωσης, δεν απαιτείται να προηγηθεί η προσκόμιση δικαιο- 
λογητικών και ο έλεγχος αυτών από την αρμόδια Δ.Ο.Υ., 
ανεξάρτητα από το ύψος της μείωσης, δεδομένου ότι η εκ¬ 
καθάριση χορηγείται εκ του νόμου κεντρικά από τη Δ.ΗΛΕ.Δ.. 

6. Γ ια την πράξη προσδιορισμού του φόρου, που εκδί- 
δεται μετά τη χορήγηση της μείωσης, καθώς και για τη 
διαχείριση ποσών ΕΝ.Φ.Ι.Α. που μειώθηκαν, εφαρμόζεται 
ανάλογα η ΠΟΑ 1209/2014 (ΦΕΚ 2505 Β'). 

7. Μετά την ολοκλήρωση των δύο κεντρικών εκκα¬ 
θαρίσεων, στις περιπτώσεις στις οποίες έχει εκδοθεί 
δήλωση - πράξη διοικητικού προσδιορισμού ΕΝ.Φ.Ι.Α. 

έτους 2014 χωρίς να χορηγηθεί μείωση ΕΝΦΙΑ, ενώ ο φορολογούμενος τη δικαιούται, η μείωση θα χορηγείται 
από τον αρμόδιο προϊστάμενο Δ.Ο.Υ., που έχει εκδώσει τη δήλωση - πράξη διοικητικού προσδιορισμού ΕΝ.Φ.Ι.Α. 
έτους 2014, με διαδικασία που θα καθορισθεί με νεότερη απόφαση. 

ΠΑΡΑΡΤΗΜΑ 



ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΟΙΚΟΝΟΜΙΚΩΝ 

ΓΕΝ. ΓΡΑΜΜΑΤΕΙΑ ΔΗΜΟΣΙΩΝ ΕΣΟΔΩΝ 


Αρ. Απόφασης.: 


Ημερομηνία: 


ΑΠΟΦΑΣΗ ΑΝΑΚΛΗΣΗΣ ΤΗΣ 
ΧΟΡΗΓΗΘΕΙΣΑΣ ΜΕΙΩΣΗΣ ΕΠΙ ΤΟΥ ΕΝ.Φ.Ι.Α. 


Η Γενική Γραμματέας Δημοσίων Εσόδων, έχοντας λάβει υπόψη τα νεότερα 
στοιχεία που προέκυψαν από δηλώσεις φορολογίας εισοδήματος και ακίνητης 

περιουσίας αποφασίζει ότι για τ_ 

(ονοματεπώνυμο και ΑΦΜ) 


ανακαλείται η μείωση επί του ΕΝ.Φ.Ι.Α. έτους 2014, που έχει χορηγηθεί για το 
ακίνητο με ΑΤΑΚ _. 

Σε περίπτωση αμφισβήτησης της πράξης αυτής, δύναται να υποβληθεί, εντός 
τριάντα (30) ημερών, ενδικοφανής προσφυγή, κατά το άρθρο 63 του ΚΦΔ, με αίτημα 
την επανεξέταση της πράξης από τη Διεύθυνση Επίλυσης Διαφορών της Γ.Γ.Δ.Ε.. 
Ασκηση προσφυγής κατά της πράξης απευθείας στα Διοικητικά Δικαστήρια είναι 
απαράδεκτη. 


Η Γενική Γραμματέας Δημοσίων Εσόδων 


Αικατερίνη Σαββάίδου 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 21 Οκτωβρίου 2014 
Η Γενική Γραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

-♦- 


Αριθμ. ΠΟΑ. 1231 (2) 

Διαδικασία χορήγησης εκπτώσεων επί του Ενιαίου Φό¬ 
ρου Ιδιοκτησίας Ακινήτων (ΕΝ.Φ.Ι.Α.) σε φυσικά πρό¬ 
σωπα, έτους 2014. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 έως 10 και 13 του Ν. 
4223/2013 (ΦΕΚ 287 Α'), περί Ενιαίου Φόρου Ιδιοκτησί¬ 
ας Ακινήτων (ΕΝ.Φ.Ι.Α.) και ειδικότερα τις διατάξεις της 
παραγράφου 4 του άρθρου 7. 

2. Τις διατάξεις των άρθρων 4, 5,19, 23, 32, 34, 37 και 
63 του Ν. 4174/2013 (ΦΕΚ 170 Α'). 

3. Τις διατάξεις του Ν. 2238/1994 (ΦΕΚ 151 Α'). 

4. Τις διατάξεις της υποπαραγράφου Ε2 της παραγρά¬ 
φου Ε του πρώτου άρθρου του Ν. 4093/2012 (ΦΕΚ 222 Α'), 


όπως ισχύει, περί σύστασης θέσης Γ ενικού Γ ραμματεα 
Δημοσίων Εσόδων. 

5. Την πράξη 20/25-6-2014 του Υπουργικού Συμβουλίου 
(ΦΕΚ 360 ΥΟΔΔ), περί επιλογής και διορισμού Γ ενικού 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών. 

6. Την ΠΟΑ 1209/2014 (ΦΕΚ 2505 Β') «Εκκαθάριση 
ΕΝ.Φ.Ι.Α. έτους 2014». 

7. Το γεγονός ότι με την παρούσα απόφαση δεν προ- 
καλείται δαπάνη στον Κρατικό Προϋπολογισμό, απο¬ 
φασίζουμε: 

Άρθρο 1 

Αρμόδιο όργανο για τη χορήγηση έκπτωσης 

1. Η χορήγηση έκπτωσης επί του ΕΝ.Φ.Ι.Α. σε φυσικά 
πρόσωπα, σύμφωνα με τις διατάξεις των παραγράφων 
1 και 2 του άρθρου 7 του Ν. 4223/2013, πραγματοποι¬ 
είται κεντρικά από τη Διεύθυνση Ηλεκτρονικής Διακυ- 

βέρνησης (Δ.ΗΛΕ.Δ.) του Υπουργείου Οικονομικών, με 
αιτιολογημένη απόφαση της Φορολογικής Διοίκησης, 
σύμφωνα με το συνημμένο στο παράρτημα υπόδειγμα 1. 

2. Στις περιπτώσεις στις οποίες δεν είναι δυνατή η 
χορήγηση της έκπτωσης σύμφωνα με την προηγούμενη 
παράγραφο, η έκπτωση χορηγείται με αιτιολογημένη 
απόφαση του αρμοδίου προϊσταμένου Δ.Ο.Υ., σύμφωνα 
με το συνημμένο στο παράρτημα υπόδειγμα 2. 

Αρθρο 2 

Προϋποθέσεις χορήγησης έκπτωσης 

1. Το συνολικό φορολογητέο εισόδημα προσδιορίζε¬ 
ται από το άθροισμα του καθαρού εισοδήματος, όπως 
προκύπτει από τα ποσά των κωδικών του Πίνακα 4 της 
δήλωσης φορολογίας εισοδήματος οικονομικού έτους 
2014, τα οποία λαμβάνονται υπόψη για τον προσδιο¬ 
ρισμό του εισοδήματος, των ποσών των κωδικών των 
περιπτώσεων 3 έως και 10 του Πίνακα 6 της δήλωσης και 
του ποσού της προστιθέμενης διαφοράς αντικειμενικής 
δαπάνης, όπου αυτή εφαρμόζεται. 

2. Ως συνολικό φορολογητέο οικογενειακό εισόδημα 
θεωρείται το άθροισμα του συνολικού φορολογητέου 
εισοδήματος του συζύγου, της συζύγου και των ανήλικων 
εξαρτώμενων τέκνων, σε όσες περιπτώσεις ορίζεται από 
το νόμο ότι τα εισοδήματα των τέκνων συναθροίζονται 
με αυτά των γονέων, καθώς και του συνολικού φορολο¬ 
γητέου εισοδήματος των εξαρτώμενων τέκνων που έχουν 
υποβάλει ατομική δήλωση φορολογίας εισοδήματος. 

3. Το συνολικό φορολογητέο οικογενειακό εισόδημα 
και ο αριθμός των εξαρτώμενων τέκνων λαμβάνονται 
από τις δηλώσεις φορολογίας εισοδήματος του οικονο¬ 
μικού έτους 2014, οι οποίες έχουν υποβληθεί μέχρι και 
την δεύτερη εκκαθάριση σύμφωνα με την παρ. 2 του 
άρθρου 3 της παρούσας. 

4. Ο φορολογούμενος πρέπει να είναι φορολογικός 
κάτοικος Ελλάδας την 1η Ιανουάριου 2014. 

5. Η συνολική επιφάνεια των κτισμάτων αποτελούμενη 
από το άθροισμα των κύριων και βοηθητικών χώρων των 
κατηγοριών ακινήτων 1 έως και 12 (εκτός 4, 41 έως και 
47) αποπερατωμένων και ημιτελών καθώς και η συνολική 
αξία της ακίνητης περιουσίας, όπως αυτή προσδιορίζεται 
για τον υπολογισμό του συμπληρωματικού φόρου, λαμβά- 
νεται από τις εμπρόθεσμες δηλώσεις ΕΝ.Φ.Ι.Α. έτους 2014 
του φορολογουμένου, της συζύγου και των εξαρτώμενων 
τέκνων, λαμβανομένου υπόψη του ποσοστού συνιδιοκτη- 
σίας και του είδους του δικαιώματος επί των ακινήτων. 

6. Το ποσοστό της αναπηρίας, λαμβάνεται από τη 
δήλωση φορολογίας εισοδήματος οικονομικού έτους 
2014, η οποία έχει υποβληθεί μέχρι και την 30ή Νοεμ¬ 
βρίου 2014 ή από άλλα αρχεία, που είναι στη διάθεση 
του Υπουργείου Οικονομικών. Στις περιπτώσεις στις 
οποίες δεν υπάρχει η πληροφορία στα αρχεία του 
Υπουργείου Οικονομικών, για τη χορήγηση έκπτωσης 
απαιτείται βεβαίωση από τα Κέντρα Πιστοποίησης Ανα¬ 
πηρίας (ΚΕ.Π.Α.) για την πιστοποίηση και το ποσοστό 
της αναπηρίας. Επίσης δεκτές γίνονται αποφάσεις πι¬ 
στοποίησης αναπηρίας, οι οποίες έχουν εκδοθεί πριν 
την 1/9/2011 από Πρωτοβάθμιες Υγειονομικές Επιτροπές 
των Νομαρχιών ή των Φορέων Κοινωνικής Ασφάλισης 
ή τις Ανώτατες Υγειονομικές Επιτροπές των Ενόπλων 
Δυνάμεων, την Ανώτατη Στρατιωτική Υγειονομική Επι¬ 
τροπή, την Ανώτατη Ναυτική Υγειονομική Επιτροπή, την 


Ανώτατη Αεροπορική Υγειονομική Επιτροπή ή την Υγει¬ 
ονομική Επιτροπή της Ελληνικής Αστυνομίας, εφόσον 
πρόκειται για επ’ αόριστον κρίση ή άλλως μέχρι την 
ημερομηνία λήξης της ισχύος τους και εφόσον ισχύουν 
κατά την 1η Ιανουάριου 2014. 

Αρθρο 3 

Διαδικασία χορήγησης των μειώσεων κεντρικά 

1. Η έκπτωση των παραγράφων 1 και 2 του άρθρου 7 
του Ν. 4223/2013, χορηγείται στο συνολικό ποσό κύριου 
και συμπληρωματικού ΕΝ.Φ.Ι.Α. 

2. Η χορήγηση της μείωσης επί του ΕΝ.Φ.Ι.Α. πραγματο¬ 
ποιείται κεντρικά από τη Δ.ΗΛΕ.Δ. σε δύο εκκαθαρίσεις, 
τους μήνες Οκτώβριο και Δεκέμβριο του έτους 2014. 
Στο χρονικό διάστημα που μεσολαβεί μεταξύ των δύο 
αυτών εκκαθαρίσεων, κάθε εκκαθάριση, που θα πραγ¬ 
ματοποιείται λόγω υποβολής αρχικής ή τροποποιητικής 
δήλωσης ΕΝ.Φ.Ι.Α., δεν θα μεταβάλλει το ποσοστό της 
ήδη χορηγηθείσας έκπτωσης ούτε θα χορηγεί ποσοστό 
έκπτωσης σε περίπτωση που δεν είχε χορηγηθεί με την 
πρώτη εκκαθάριση μηνός Οκτωβρίου 2014. 

3. Δεν προσκομίζονται παραστατικά για το ποσοστό 
της χορηγηθείσας μείωσης ΕΝΦΙΑ, όταν αυτή έχει χο¬ 
ρηγηθεί κεντρικά από τη ΔΗΛΕΔ. 

4. Για την πράξη προσδιορισμού του φόρου, που εκδί- 
δεται μετά τη χορήγηση της μείωσης, καθώς και για τη 
διαχείριση ποσών ΕΝ.Φ.Ι.Α. που μειώθηκαν, εφαρμόζεται 
ανάλογα η ΠΟΑ 1209/2014 (ΦΕΚ 2505 Β'). 

5. Στην περίπτωση στην οποία, κατά την εκκαθάριση 
του Δεκεμβρίου 2014, διαπιστωθεί ότι ο φορολογούμενος 
δεν δικαιούται τη χορηγηθείσα μείωση, λόγω της υπο¬ 
βολής ή της εκκαθάρισης φορολογικών δηλώσεων στο 
χρονικό διάστημα που μεσολάβησε από την πρώτη μέχρι 
τη νέα εκκαθάριση, με αποτέλεσμα να μην πληρούνται οι 
προϋποθέσεις, αυτή αίρεται με αιτιολογημένη απόφαση 
της Φορολογικής Διοίκησης, σύμφωνα με το συνημμένο 
στο παράρτημα υπόδειγμα 3, και εκδίδεται νέα πράξη 
διοικητικού προσδιορισμού του φόρου, ο οποίος κατα¬ 
βάλλεται σε ισόποσες δόσεις μέχρι και την 27/2/2015. 

Αρθρο 4 

Διαδικασία χορήγησης των μειώσεων 
από τον αρμόδιο προϊστάμενο Δ.Ο.Υ. 

1. Μετά την ολοκλήρωση των δύο κεντρικών εκκαθα¬ 
ρίσεων, στις περιπτώσεις στις οποίες έχει εκδοθεί δή¬ 
λωση - πράξη διοικητικού προσδιορισμού ΕΝ.Φ.Ι.Α. έτους 
2014 χωρίς να χορηγηθεί μείωση ΕΝΦΙΑ, ενώ ο φορολο¬ 
γούμενος τη δικαιούται σύμφωνα με τις παραγράφους 
1 και 2 του άρθρου 7 του Ν. 4223/2013, ο δικαιούχος 
υποβάλλει στον αρμόδιο προϊστάμενο Δ.Ο.Υ., που έχει 
εκδώσει τη δήλωση - πράξη διοικητικού προσδιορισμού 
ΕΝ.Φ.Ι.Α. έτους 2014, αίτηση μείωσης του φόρου, σύμφω¬ 
να με το συνημμένο στο παράρτημα υπόδειγμα 4, προ¬ 
σκομίζοντας, όπου απαιτείται, τα οικεία δικαιολογητικά. 

2. Ο αρμόδιος προϊστάμενος Δ.Ο.Υ., μετά την παραλα¬ 
βή της αίτησης, ελέγχει τα δικαιολογητικά, τη δήλωση 
φορολογίας εισοδήματος οικονομικού έτους 2014 και 
την εκκαθάριση αυτής, ως προς το συνολικό φορο¬ 
λογητέο οικογενειακό εισόδημα, τη δήλωση ΕΝ.Φ.Ι.Α. 
έτους 2014 του ίδιου, της συζύγου και των εξαρτώμε¬ 
νων τέκνων, ως προς το σύνολο της επιφάνειας των 
κτισμάτων τους και το ύψος της ακίνητης περιουσίας, 
κατά περίπτωση, και στη συνέχεια αποφαίνεται για την 
αποδοχή ή απόρριψη του αιτήματος. 

3. Σε περίπτωση αποδοχής του αιτήματος, η έκπτωση των παραγράφων 1 και 2 του άρθρου 7 του Ν. 4223/2013, 
χορηγείται στο συνολικό ποσό κύριου και συμπληρωματικού ΕΝ.Φ.Ι.Α. 

4. Στην περίπτωση κατά την οποία, ως προς τον ΕΝΦΙΑ, οι σύζυγοι ή/και τα εξαρτώμενα τέκνα ανήκουν σε 
διαφορετική Δ.Ο.Υ., η αίτηση υποβάλλεται στον αρμόδιο προϊστάμενο Δ.Ο.Υ. για τη φορολογία εισοδήματος 
οικονομικού έτους 2014 του συζύγου. Ο προϊστάμενος υποδοχής της αίτησης, εφόσον αποδεχθεί τις αιτιάσεις 
του φορολογουμένου, αποστέλλει την απόφασή του, σύμφωνα με το συνημμένο στο παράρτημα υπόδειγμα 5, 
στον αρμόδιο προϊστάμενο της συζύγου ή/και των εξαρτώμενων τέκνων, ο οποίος, αφού αποδεχθεί και αυτός τις 
αιτιάσεις του φορολογουμένου, συνυπογράφει και επιστρέφει την απόφαση. Η χορήγηση της μείωσης για κάθε 
δικαιούχο αυτής πραγματοποιείται από τον αρμόδιο προϊστάμενο Δ.Ο.Υ. 

Αρθρο 5 

Στην παρούσα απόφαση επισυνάπτονται, ως παραρτήματα, πέντε (5) υποδείγματα αποφάσεων και αιτήσεων, 
τα οποία αποτελούν αναπόσπαστο τμήμα αυτής. 



ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΟΙΚΟΝΟΜΙΚΩΝ 

ΓΕΝ. ΓΡΑΜΜΑΤΕΙΑ ΔΗΜΟΣΙΩΝ ΕΣΟΔΩΝ 


Αρ. Απόφασης.: 


Ημερομηνία: 


ΑΠΟΦΑΣΗ ΜΕΙΩΣΗΣ 50% ή 100%* * 
ΕΠΙ ΤΟΥ ΕΝ.Φ.Ι.Α. 


Η Γενική Γραμματέας Δημοσίων Εσόδων, έχοντας λάβει υπόψη τα ακόλουθα: 

α) το συνολικό ύψος του φορολογητέου οικογενειακού εισοδήματος οικ. έτους 2014, 

β) τη συνολική επιφάνεια των κτισμάτων της 1ης Ιανουάριου 2014, 

γ) το συνολικό ύψος της αξίας της ακίνητης περιουσίας, έτους 2014, 

δ) τον αριθμό των εξαρτώμενων τέκνων, σύμφωνα με τη δήλωση φορολογίας 
εισοδήματος οικ. έτους 2014** 

ε) το ποσοστό αναπηρίας *** 

αποφασίζει ότι για τον/τους:___ 

(ονοματεπώνυμα και ΑΦΜ) 


Παρέχεται μείωση 50% ή 100%* επί του ΕΝ.Φ.Ι.Α. έτους 2014. 

Η Γ ενική Γ ραμματέας Δημοσίων Εσόδων 

Αικατερίνη Σαββάίδου 

* Διαγράφεται κατά περίπτωση 

** Διαγράφεται αν δεν υπάρχουν εξαρτώμενα τέκνα 

***Διαγράφεται αν δεν χορηγείται μείωση λόγω αναπηρίας 

ΥΠΟΔΕΙΓΜΑ 2 



ΕΛΛΗΝΙΚΗ ΔΗΜΟΚΡΑΤΙΑ Αρ. Απόφασης.: 

ΥΠΟΥΡΓΕΙΟ ΟΙΚΟΝΟΜΙΚΩΝ 

Δ.Ο.Υ.:____ Ημερομηνία: 

ΑΠΟΦΑΣΗ ΜΕΙΩΣΗΣ 50% ή 100%* 

ΑΠΟ ΤΟΝ ΕΝ.Φ.Ι.Α. 

Ο προϊστάμενος της Δ.Ο.Υ.__, έχοντας λάβει υπόψη τα ακόλουθα: 

α) το συνολικό ύψος του φορολογητέου οικογενειακού εισοδήματος οικ. έτους 2014, 

β) τη συνολική επιφάνεια των κτισμάτων της 1ης Ιανουάριου 2014, 

γ) το συνολικό ύψος της αξίας της ακίνητης περιουσίας, έτους 2014, 

δ) τον αριθμό των εξαρτώμενων τέκνων, σύμφωνα με τη δήλωση φορολογίας 
εισοδήματος οικ. έτους 2014** 

ε) το ποσοστό αναπηρίας *** 

αποφασίζει ότι για τον/τους: ______________ 

(ονοματεπώνυμα και ΑΦΜ) 


παρέχεται 50% ή 100%* επί του ΕΝ.Φ.Ι.Α. έτους 2014. 


Ο Προϊστάμενος της Δ.Ο.Υ. 


* Διαγράφεται κατά περίπτωση 

** Διαγράφεται αν δεν υπάρχουν εξαρτώμενα τέκνα 

***Διαγράφεται αν δεν χορηγείται μείωση λόγω αναπηρίας 









34450 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 3 



ΕΛΛΗΝΙΚΗ ΔΗΜΟΚΡΑΤΙΑ Αρ. Απόφασης.: 

ΥΠΟΥΡΓΕΙΟ ΟΙΚΟΝΟΜΙΚΩΝ 

ΓΕΝ. ΓΡΑΜΜΑΤΕΙΑ ΔΗΜΟΣΙΩΝ ΕΣΟΔΩΝ Ημερομηνία: 


ΑΠΟΦΑΣΗ ΑΝΑΚΛΗΣΗΣ ΤΗΣ 
ΧΟΡΗΓΗΘΕΙΣΑΣ ΜΕΙΩΣΗΣ 50% ή 100%* 
ΕΠΙ ΤΟΥ ΕΝ.Φ.Ι.Α. 


Η Γενική Γραμματέας Δημοσίων Εσόδων, έχοντας λάβει υπόψη τα νεότερα στοιχεία 
που προέκυψαν από δηλώσεις φορολογίας εισοδήματος και ακίνητης περιουσίας 
αποφασίζει ότι για τον/τους: _______________ 

(ονοματεπώνυμα και ΑΦΜ) 


ανακαλείται η μείωση 50% ή 100%* επί του ΕΝ.Φ.Ι.Α. έτους 2014, που έχει 
χορηγηθεί με την __απόφαση. 

Σε περίπτωση αμφισβήτησης της πράξης αυτής, δύναται να υποβληθεί, εντός 
τριάντα (30) ημερών, ενδικοφανής προσφυγή, κατά το άρθρο 63 του ΚΦΔ, με αίτημα 
την επανεξέταση της πράξης από τη Διεύθυνση Επίλυσης Διαφορών της Γ.Γ.Δ.Ε.. 
Άσκηση προσφυγής κατά της πράξης απευθείας στα Διοικητικά Δικαστήρια είναι 
απαράδεκτη. 


Η Γενική Γραμματέας Δημοσίων Εσόδων 


Αικατερίνη Σαββάίδου 


Διαγράφεται κατά περίπτωση 

ΑΙΤΗΣΗ 

ΥΠΟΔΕΙΓΜΑ 4 

ΑΙΤΗΣΗ 

Αο. Ποωτοκόλλου: 

του / της 

Ηυεοουπνία: 

Ονοματεπώνυμο και Α.Φ.Μ. 


Υποχρέου 

ΠΡΟΣ 

τον προϊστάμενο Δ.Ο.Υ. 

Συζύγου 


Εξαρτώμενων τέκνων 

Παρακαλώ όπως προβείτε σε μείωση 50% ή 

100%* επί του ΕΝ.Φ.Ι.Α., που έχει επιβληθεί στις 

δηλώσεις - πράξεις διοικητικού προσδιορισμού των 

★★ 

Ταχ.διεύθυνση 

σύμφωνα με τα συνημμένα δικαιολογητικά. 

Θέμα: Μείωση50% ή 100%* 

ΕΝ.Φ.Ι.Α.» 

Το αίτημα υποβάλλεται λόγω *** 

Συνημμένα: 



1 . _ 

2 ._"" 

3. __ _______ _ 

4. __ 

5. ___ —------ 

6 . __ 

Ο/Η αιτών/ούσα 

* Διαγράφεται κατά περίπτωση 
** Αναγράφονται οι δικαιούχοι της μείωσης ή απαλλαγής 
και η αρμόδια Δ.Ο.Υ. τους 
*** Αναγράφεται ο λόγος μείωσης ή απαλλαγής 

ΥΠΟΔΕΙΓΜΑ 5 



ΕΛΛΗΝΙΚΗ ΔΗΜΟΚΡΑΤΙΑ Αρ. Απόφασης.: 

ΥΠΟΥΡΓΕΙΟ ΟΙΚΟΝΟΜΙΚΩΝ 

Δ.Ο.Υ.:_ Ημερομηνία: 


ΑΠΟΦΑΣΗ ΜΕΙΩΣΗΣ 50% ή 100%* 
ΑΠΟ ΤΟΝ ΕΝ.Φ.Ι.Α. 


Ο προϊστάμενος της Δ.Ο.Υ._, έχοντας λάβει υπόψη τα ακόλουθα: 

α) το συνολικό ύψος του φορολογητέου οικογενειακού εισοδήματος οικ. έτους 2014, 

β) τη συνολική επιφάνεια των κτισμάτων της 1ης Ιανουάριου 2014, 

γ) το συνολικό ύψος της αξίας της ακίνητης περιουσίας, έτους 2014, 

δ) τον αριθμό των εξαρτώμενων τέκνων, σύμφωνα με τη δήλωση φορολογίας 
εισοδήματος οικ. έτους 2014** 

ε) το ποσοστό αναπηρίας *** 

αποφασίζει ότι για τον/τους: ____ 

(ονοματεπώνυμα και ΑΦΜ) 


παρέχεται 50% ή 100%* επί του ΕΝ.Φ.Ι.Α. έτους 2014. 

Ο Προϊστάμενος της Δ.Ο.Υ. 

φορολογίας εισοδήματος 

Ο Προϊστάμενος Δ.Ο.Υ. ΕΝΦΙΑ της συζύγου __ 

Ο Προϊστάμενος Δ.Ο.Υ. ΕΝΦΙΑ του τέκνου__ 

* Διαγράφεται κατά περίπτωση 

** Διαγράφεται αν δεν υπάρχουν εξαρτώμενα τέκνα 

***Διαγράφεται αν δεν χορηγείται μείωση λόγω αναπηρίας 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 20 Οκτωβρίου 2014 
Η Γ ενική Γ ραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*020283222 1014000 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 



















